Source: https://gazetanoua.ro/index/art/t/csm-slatina-se-reuneste-luni-program-intens-pentru-pregatirea-noului-sezon-in-liga-nationala
Timestamp: 2018-07-19 23:09:21+00:00

Document:
CSM Slatina se reuneşte luni. Program intens pentru pregătirea noului sezon în Liga Naţională
2018-07-12, 12:07:58
Echipa de handbal CSM Slatina se reuneşte luni, 16 iulie. În pauza din această vară, oficialii formaţiei slătinene au definitivat lotul pentru noul sezon competiţional. Astfel, şase jucătoare s-au despărţit de CSM, iar alte cinci handbaliste au semnat cu echipa ce a reuşit menţinerea în Liga Naţională.
Ca şi anul trecut, CSM Slatina va susţine două cantonamente în această vară. La doar o zi după reunire, fetele antrenate de Victorina Bora vor pleca pentru şase zile, la Saturn. La revenire, pe 25 iulie, handbalistele au programată vizita medicală, la o clinică de specialitate, din Craiova. Pe 27 iulie, echipa va susţine cel de-al doilea cantonament, la Herculane.
După revenirea în Slatina, CSM Slatina va participa la trei turnee de pregătire. Primul va fi la începutul lunii august, în Sala „Traian”, din Râmnicu Vâlcea, unde va da piept cu echipa din localitate, CSM Craiova şi CSU Danubius Galaţi.
La mijlocul lunii august vor participa la un turneu organizat de CSM Craiova, iar perioada de pregătire va fi încheiată cu un alt turneu amical, la Zalău.
Startul Ligii Naţionale se va da pe 2 septembrie, CSM Slatina având programat meci pe teren propriu, cu CS Măgura Cisnădie.
Lot CSM Slatina: portar - Lăcrămioara Stan, Elena Nagy, Sara Abed-Kader, pivot - Lorena Ostase, Elena Fulgoi, extremă stânga - Diana Constantinescu, Hermina Stoicănescu, linia de 9 metri - Alexandra Andrei (Gogoriţă), Clara Vădineanu, Raluca Dăscălete, Iulia Andrei, Geanina Drăghici, Ştefania Lazăr, Angela Todorovska, Adina Cârligeanu, extremă dreapta - Nicoleta Rusu, Georgiana Codrea.
În această vară, şase jucătoare s-au despărţit de CSM Slatina: Mihaela Popescu, Carmen Veşcă, Sonia Seraficeanu, Diana Diaconu, Mădălina Puşcaş şi Dana Vălean.
2018-07-12 12:07:58

References: CSM 
 CSM 
 CSM 
 CSM 
 CSM 
 CSM 
 CSM 
 CSM